VALSTYBINĖ KAINŲ IR ENERGETIKOS KONTROLĖS KOMISIJA

NUTARIMAS

DĖL vALSTYBINĖS KAINŲ IR ENERGETIKOS KONTROLĖS KOMISIJOS
2013 M. RUGsėjo 13 D. NUTARIMo NR. o3-367 „DĖL VALSTYBĖS REGULIUOJAMŲ KAINŲ GAMTINIŲ DUJŲ SEKTORIUJE NUSTATYMO METODIKOS PATVIRTINIMO“ PAKEITIMO

2016 m. rugsėjo 6 d. Nr. O3-264

Vilnius

Vadovaudamasi Lietuvos Respublikos gamtinių dujų įstatymo 9 straipsnio 3 dalimi bei atsižvelgdama į Valstybinės kainų ir energetikos kontrolės komisijos (toliau – Komisija) Dujų ir elektros departamento Dujų skyriaus 2016 m. rugpjūčio 29 d. pažymą Nr. O5-202 „Dėl Valstybės reguliuojamų kainų gamtinių dujų sektoriuje nustatymo metodikos pakeitimo“, Komisija n u t a r i a:

Pakeisti Valstybės reguliuojamų kainų gamtinių dujų sektoriuje nustatymo metodiką, patvirtintą Komisijos 2013 m. rugsėjo 13 d. nutarimu Nr. O3-367 „Dėl Valstybės reguliuojamų kainų gamtinių dujų sektoriuje nustatymo metodikos patvirtinimo“:

1.	Papildyti 4 punktą nauja dvidešimta pastraipa ir išdėstyti ją taip:

„Gamtinių dujų produkto kaina – tai gamtinių dujų pirkimo kaina, kurią dujų įmonė sumoka už gamtines dujas pagal galiojančiose gamtinių dujų pirkimo–pardavimo ir (ar) transportavimo sutartyse nustatytas tiekimo formules ar konkrečias kainas.“

2.	Pakeisti 14.1 papunktį ir išdėstyti jį taip:

„14.1. galiojančiose gamtinių dujų pirkimo–pardavimo ir (ar) transportavimo sutartyse nustatytas tiekimo formules ar konkrečias kainas. Jei pagal gamtinių dujų pirkimo–pardavimo sutarčių sąlygas gamtinių dujų produkto kaina pagal formulę perskaičiuojama dažniau nei kartą per metus, suskaičiuojamas prognozuojamos dvylikos mėnesių gamtinių dujų produkto kainos svertinis vidurkis, gamtinių dujų tarifų buitiniams vartotojams nustatymo atveju suskaičiuojamas prognozuojamos šešių mėnesių gamtinių dujų produkto kainos svertinis vidurkis, taikant transportavimo sutartyse nustatytos dvylikos mėnesių vidutinį svertinį kainos dydį. Gamtinių dujų produkto kaina skaičiuojama kiekvienam mėnesiui pagal galiojančiose pirkimo–pardavimo sutartyse nustatytas formules ir (ar) kainas pagal sutartis įsigyjamų gamtinių dujų kiekių proporcijas;“

3.	Pakeisti 50 punktą ir išdėstyti jį taip:

„50. Gamtinių dujų įmonė, mažindama sąnaudas ir siekdama didesnio efektyvumo, turi užtikrinti sistemos patikimą darbą bei vartotojų aptarnavimo kokybę. Vadovaujantis Komisijos patvirtintu Gamtinių dujų įmonių paslaugų kokybės, įskaitant patikimumo, rodiklių įvertinimo tvarkos aprašu, gamtinių dujų skirstymo investicijų grąžos norma mažinama:

50.1. ateinančiais metais 0,005 procentinio punkto už kiekvieną kokybės rodiklį, jei praėjusių vienerių metų atitinkamas kokybės rodiklis, kuriam nustatytas minimalus lygis, pablogėjo nuo 10 iki 15 proc., palyginus su nustatytu minimaliu lygiu;

50.2. ateinančiais metais 0,01 procentinio punkto už kiekvieną kokybės rodiklį, jei praėjusių vienerių metų atitinkamas kokybės rodiklis, kuriam nustatytas minimalus lygis, pablogėjo daugiau nei 15 proc., palyginus su nustatytu minimaliu lygiu.“

4.	Pakeisti 72.1 papunktį ir išdėstyti jį taip:

„72.1 prognozuojama gamtinių dujų produkto kaina skaičiuojama remiantis Metodikos
14 punktu, įvertinus skirtumą tarp ankstesnio tarifų galiojimo laikotarpio prognozuotos ir faktinės transportavimo kainos, skirtumą tarp ankstesnio tarifų galiojimo laikotarpio prognozuotos ir faktinės šiluminės vertės, skirtumą tarp ankstesnio tarifų galiojimo laikotarpio prognozuotos ir faktinės suskystintų gamtinių dujų saugumo dedamosios bei skirtumą dėl vartojimo pajėgumų pokyčio ir kitą aktualią, pagrįstą informaciją, turinčią įtakos gamtinių dujų produkto kainos dydžiui.“

5.	Pakeisti 72.4 papunktį ir išdėstyti jį taip:

„72.4. skirtumo tarp ankstesnio tarifų galiojimo laikotarpio prognozuotų ir faktinių gamtinių dujų produkto kainų suma, suskaičiuota remiantis Metodikos 73−74 punktais;“

6.	Pakeisti 73 punktą ir išdėstyti jį taip:

„73. Skirtumas tarp faktinės ir prognozuotos gamtinių dujų produkto kainos už pasibaigusį gamtinių dujų tiekimo pusmetį įvertinamas, nustatant gamtinių dujų tarifus buitiniams vartotojams, perskaičiuojant gamtinių dujų produkto kainą kitam pusmečiui pagal formulę:

(Eur/MWh)	(70)

čia:

TGD buit – skirtumas tarp faktinės ir prognozuotos gamtinių dujų produkto kainos buitiniams vartotojams;

TGD buit pr i – i-ojo pusmečio prognozuota gamtinių dujų produkto kaina buitiniams vartotojams, Eur/MWh;

Q buit i – i-ojo pusmečio buitiniams vartotojams parduotas gamtinių dujų kiekis, MWh;

Q buit i+1 – i+1 laikotarpiui buitiniams vartotojams prognozuojamas parduoti gamtinių dujų kiekis (jeigu pasibaigus (i+1) laikotarpiui nustatoma, kad faktinis parduotas gamtinių dujų kiekis neatitiko prognozuojamo gamtinių dujų kiekio ir dėl to susidarė pajamų skirtumas, jis bus įvertintas nustatant gamtinių dujų tarifus ateinančiam laikotarpiui), MWh;

TGD buit f i – i-ojo pusmečio faktinė gamtinių dujų produkto kaina buitiniams vartotojams, Eur/MWh.“

7.	Pakeisti 74 punktą ir išdėstyti jį taip:

„74. Skirtumas tarp faktinės ir prognozuotos gamtinių dujų produkto kainos įvertinamas nustatant gamtinių dujų tarifus buitiniams vartotojams, paskirstant susidariusį skirtumą per Komisijos nustatytą laikotarpį, kuris siekiant optimalaus ilgalaikio efekto išlaikant tarifų stabilumą negali būti ilgesnis nei būsimi šeši tarifų buitiniams vartotojams nustatymo laikotarpiai (pusmečiai), šiais atvejais:

74.1. iš trečiųjų valstybių kilusiam ir į Lietuvos Respublikos teritoriją gamtines dujas tiekiančiam užsienio subjektui arba gamtinių dujų tiekėjui pakeitus esmines gamtinių dujų tiekimo sutarties sąlygas, sąlygojusias į ankstesniais laikotarpiais galiojusių gamtinių dujų tarifų buitiniams vartotojams įskaičiuotos gamtinių dujų produkto kainos mažėjimą, Komisijos sprendime atskirai nurodant tokio skirtumo dydį;

74.2. Komisijai atlikus bendrovės patikrinimą ir nustačius neatitikimus tarp gamtinių dujų tarifuose buitiniams vartotojams įskaičiuotos ir faktinės gamtinių dujų produkto kainos bei neatitikimus tarp buitiniams vartotojams atitinkamam laikotarpiui prognozuotų patiekti ir faktiškai patiektų gamtinių dujų kiekių.“

8. Pakeisti 76 punktą ir išdėstyti jį taip:

„76. Gamtinių dujų tarifai buitiniams vartotojams skaičiuojami vertinant pasibaigusio tarifų galiojimo laikotarpio šešių mėnesių gamtinių dujų šiluminės vertės (kaloringumo) vidurkį, kuris turi atitikti Lietuvos Respublikos energetikos ministro 2013 m. spalio 4 d. įsakymo Nr. 1-194 „Dėl gamtinių dujų kokybės reikalavimų patvirtinimo“ 7 punkte nurodytas viršutinio šilumingumo ribas: 10,40 – 12,21 kWh/m3.“

9.	Pakeisti 89.2 papunktį ir išdėstyti jį taip:

„89.2. skirtumo tarp faktinės ir prognozuotos gamtinių dujų produkto kainos lentele (Metodikos 7 priedas);“

10.	Nustatyti, kad šio nutarimo 3 punktas įsigalioja nuo 2017 m. sausio 1 d.

11.	Pakeisti 6 ir 7 priedus (pridedama).

Komisijos pirmininkė	Inga Žilienė

Valstybės reguliuojamų kainų gamtinių dujų

sektoriuje nustatymo metodikos

6 priedas

Duomenys apie ūkio subjektą:	Duomenys apie kontaktinį asmenį:
Pavadinimas	V., pavardė
Kodas	Pareigos
Buveinės adresas	Telefonas
Telefonas	Faksas
Faksas	El. paštas
Tinklalapis
El. paštas

__________________________ gamtinių dujų tarifo buitiniams vartotojams duomenys

(gamtinių dujų įmonės pavadinimas)

________________________

sudarymo data

Valstybinei kainų ir energetikos kontrolės komisijai

Verkių g. 25C, Vilnius, LT-08223, rastine@regula.lt

I. Kintamoji tarifo dalis.

Vartotojų grupė	Gamtinių dujų produkto kaina, Eur/MWh	Gamtinių dujų tiekimo kaina, Eur/MWh	Gamtinių dujų transportavimo kaina, Eur/MWh	Skirtumas tarp faktinės ir prognozuotos dujų produkto kainų, Eur/MWh	Iš viso, Eur/MWh	kWh/m3	Tarifas Eur/m3

Perdavimo dujotiekiais	Skirstomaisiais dujotiekiais

II. Pastovioji tarifo dalis.

Vartotojų grupė	Perdavimo paslaugos kaina už pajėgumus, Eur/MWh	Vartotojų skaičius, vnt.	Vartotojo pajėgumai perdavimo sistemoje, MWh /per parą/metus	Dujų perdavimo kaina, Eur	Dujų tiekimo sąnaudos buitiniams vartotojams, Eur	Dujų tiekimo kaina, Eur/mėn	Pastovioji tarifo dalis, Eur/mėn

Tvirtinu:	____________ Pareigos	____________ Parašas	______________ Vardas, pavardė

Valstybės reguliuojamų kainų gamtinių dujų

sektoriuje nustatymo metodikos

7 priedas

Duomenys apie ūkio subjektą:	Duomenys apie kontaktinį asmenį:
Pavadinimas	V., pavardė
Kodas	Pareigos
Buveinės adresas	Telefonas
Telefonas	Faksas
Faksas	El. paštas
Tinklalapis
El. paštas

__________________ gamtinių dujų tarifo buitiniams vartotojams duomenys

(gamtinių dujų įmonės pavadinimas)

________________________

sudarymo data

Valstybinei kainų ir energetikos kontrolės komisijai

Verkių g. 25C, Vilnius, LT-08223, rastine@regula.lt

Metai/mėnuo	Į tarifą įtraukta gamtinių dujų produkto kaina, Eur/MWh	Faktinė gamtinių dujų produkto kaina, Eur/MWh	Kiekis, MWh	Skirtumas, Eur
1	2	3	4	(2-3)*4
Iš viso, Eur
Prognozuojamas gamtinių dujų kiekis t+1 pusmečiui, MWh
Į gamtinių dujų tarifą įtraukiamas skirtumas, Eur/MWh

Tvirtinu:	____________ Pareigos	____________ Parašas